1. **Penyarut:**
	* **Sembah.**
		+ Orang di serega nyembah Tuhan kategal kuasa Iya ti nengkebang *(Pem. 4:11; Jop 38:6-7)*.
		+ Ungkup Sitan, iya ngulihka sembah orang ba dunya ari jelu ke diberi iya kuasa ngaga gambar ke dikena iya nerima sembah semua orang *(Pem. 13:2,4,14-15)*.
		+ Nya alai, Sabat pen lalu nyadi ke pun penyarut ba timpuh ke baka tu. Sida “ke ngasika pesan Allah Taala, sereta tetap ati arapka Jesus” *(Pem. 14:12)* deka nyembah Iya ba hari ti meri pengingat ke penengkebang Iya.
	* **Nadai toleransi.**
		+ Perang kitai tu ukai perang ba batang tubuh tang perang ba pengidup roh *(Ep. 6:12)*. Kitai nadai ngena senyata ti bendar *(2 Kor. 10:3-5)*. Taja pia, bala munsuh kitai tentu deka ngena senyata ti bendar ngelaban kitai.
		+ Orang ti taluk deka bulih penusah kategal Sitan ke nyerang gerija *(Pem. 12:12)*. Iya ulih bekenaka sebarang senyata.
			1. Iya nguji kitai ari pengingin kitai *(James 1:14)*.
			2. Iya mujuk kitai ngena chara alus *(2 Kor. 4:3-4)*.
			3. Iya ngena orang ti semak enggau kitai *(Mat. 10:34-36)*.
			4. Iya nyipat enggau ngemba *(Ras. 5:40)*.
			5. Iya ngena pengasar ti balat *(John 16:2)*.
		+ Baka tu meh utai digaga iya dulu kelia, lalu baka nya mega ba serang iya ti penudi: nipu ngena chara alus *(Pem. 13:13-14)*; nagang bejual-bebeli *(Pem. 13:16-17)*; dekri pemati ngagai orang ti enggai nyembah iya *(Pem. 13:15)*.
2. **Munsuh:**
	* **Penuduk Naga.**
		+ Naga tu meh Sitan *(Pem. 12:9)*, lalu jelu ke bejalaika kuasa iya meh jelu ti keempat ba Daniel 7 (ke nangkanka singa, beruang enggau engkuli).
		+ Pemandang 13 meh penerang ke silik agi ungkup bagi 12. Iya berepun ari pengawa ti nguji deka munuh Jesus, lalu tu diujungka Iya ti niki ke serega *(Pem. 12:3-5)*. Ayat ti terubah nerangka gerija diserang sekumbang timpuh 1,260 taun, lalu ayat-ayat bukai lepas nya nerangka pengeringat naga “ngagai indu nya, lalu nyerang bala peturun iya ti bukai” *(Pem. 12:17)*.
		+ Lepas ke diserang orang Barbar, perintah Roma lalu pechah. Rome lalu belubah-lubah mansang dibaruh kuasa gerija ke alai sida bulih kuasa politik ke dikena sida merinsaka gerija ti taluk *(Pem. 13:4-8)*.
	* **Telih ti suman.**
		+ Lepas beratus taun nangkap enggau munuh ngena pedang *(Pem. 13:10)*, gerija Roma mega lalu kena tangkap (dilambangka enggau pala, Pius VI) sereta telih ke balat *(Pem. 13:3)*.
		+ Taja Papal States agi diempu Pope datai ngagai taun 1870, iya lenyau semua menua nya lebuh maya menua Italy tumbuh. Lebuh timpuh tu, gerija Roma baka ke nadai agi ulih bempu kuasa ke dulu suba.
		+ Dalam taun 1929, Vatican City lalu diterima nyadi menua ke merintah diri. Telih iya nyau mupuk gerai. Nya alai nama utai deka nyadi berengkah ari diatu?
		+ Lebuh maya utai dudi hari berengkah deka nyadi, bala tuai-tuai orang ba dunya merambuka chara dikena mutarka penusah dunya. Siti ari chara ke dilanggur gerija ke betuaika Pope ianya ngaga hari Minggu nyadi ke hari diau, laban tu disadang sida ulih nyerakupa kaul ruang-bilik, orang mayuh enggau bansa.
	* **Anak Domba enggau Naga.**
		+ Jelu ti terubah angkat ari gerija ti dipunka Jesus ke udah rusak. Lebuh iya bakal, Sitan lalu ngiga nabi bula dikena nukar iya sereta nyumanka telih iya *(Pem. 13:11; 16:13)*. Sekali agi, iya tetemuka kaban iya ari siti menua ke tumbuh bepelasarka prinsip Kristian ke tuchi ianya menua Amerika Utara.
		+ Iya berepun ngena chara neladan Jesus (Anak Domba). Tu meh menua republik (nadai raja nadai mega makota), bepelasarka dua iti kuasa (tanduk) ke diserara: kuasa sivil enggau agama.
		+ Lebuh iya nyadi kuasa dunya ti terubah, iya lalu berengkah bejaku baka naga. Enda lama agi iya deka ngeluarka undang-undang ba pekara agama ke nyukung Pope, ngaga anak patung jelu *(Pem. 13:12-14)*.